Държавен вестник, бр. 11, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  11
ПОСТАНОВЛЕНИЕ № 18
ОТ 1 ФЕВРУАРИ 2011 Г.
за установяването и означаването на европей­
ски критични инфраструктури в Република 
България и мерки за тяхната защита
МИНИСТЕРСКИЯТ СЪВЕТ
П О С ТА Н О В И :
Чл. 1. (1) С постановлението се уреждат 
процедурата за установяването и означаване­
то на европейски критични инфраструктури 
(ЕКИ), разположени на територията на Репуб­
лика България, и мерките за тяхната защита в 
секторите енергетика и транспорт.
(2) Подсекторите с ЕКИ се определят от ком­
петентния министър съгласно приложението.
Чл. 2. (1) За установяването на потенциални 
ЕКИ се прилагат междусекторни и секторни 
критерии.
(2) Междусекторните критерии са:
1. потенциален брой на загиналите или 
ранените;
2. икономически последици – оценява се 
значимостта на икономическите загуби и/или 
влошеното качество на продукти или услуги, 
включително възможните последици за окол­
ната среда;
3. обществени последици – оценяват се 
последиците за общественото доверие, физиче­
ското страдание и нарушаването на ежедневния 
живот, включително загубата на основни услуги.
(3) Праговите стойности на междусектор­
ните критерии, определени за всеки конкретен 
случай от компетентния министър съгласувано 
със заинтересуваните държави – членки на 
Европейския съюз (ЕС), се основават на сте­
пента на нарушаване или на унищожаване на 
дадената инфраструктура.
(4) Секторните критерии са определени с 
Директива 2008/114/ЕО на Съвета от 8 декември 
2008 г. относно установяването и означаването 
на европейски критични инфраструктури и 
оценката на необходимостта от подобряване на 
тяхната защита (ОВ, L 345, 23.12.2008) и отчитат 
характеристиките на отделните сектори с ЕКИ. 
Съдържанието на критериите е класифицирана 
информация.
Чл. 3. (1) Установяването на потенциална 
ЕКИ се извършва от  компетентния министър 
по следния ред:
1. първоначален подбор на критичните ин­
фраструктури в съответния сектор съобразно 
секторните критерии;
2. от критичните инфраструктури по т. 1 се 
определят потенциалните ЕКИ, като значи­
мостта на последиците се определя съобразно 
междусекторните критерии по чл. 2, ал. 2;
3. за потенциалните ЕКИ по т. 2 се отчитат 
степен на нарушаване, време за възстановяване 
и наличието на алтернативи.
(2) За всяка установена потенциална ЕКИ 
се съобщава на държавите – членки на ЕС, 
които могат да бъдат значително засегнати.
Чл. 4. (1) Потенциалната ЕКИ се означава 
като ЕКИ след постигане на съгласие с дър­
жавите – членки на ЕС, които могат да бъдат 
значително засегнати.
(2) Компетентният министър уведомява 
собственика/оператора на инфраструктурата за 
нейното означаване като ЕКИ. Информацията 
относно означаването на дадена инфраструктура 
като ЕКИ е със съответното ниво на класифи­
кация по Закона за защита на класифицираната 
информация (ЗЗКИ) и правото на ЕС.
Чл. 5. (1) Всеки собственик/оператор на 
означена ЕКИ в тримесечен срок от уведомя­
ването по чл. 4, ал. 2 изготвя операторски план 
за сигурност на ЕКИ, с който се установяват 
елементите на ЕКИ и мерките за защита.
(2) Операторският план по ал. 1 задължи­
телно съдържа:
1. елементите на критичната инфраструктура;
2. анализ на риска съобразно сценариите за 
действие при сериозни заплахи, уязвимостта на 
всеки елемент на ЕКИ, както и възможните 
последици;
3. мерки и процедури за противодействие:
а) постоянни мерки за сигурност – опреде­
лят се необходимите инвестиции за сигурност 
и средствата, които да се използват по всяко 
време; технически мерки, включително инста­
лиране на детектори, системи за пожароизвес­
тяване и пожарогасене, уреди за контрол на 
достъпа, защитни и предпазни средства; орга­
низационни мерки, включително процедури за 
сигнализиране и управление на кризи; мерки за 
контрол и проверка; комуникация; повишаване 
на осведомеността и обучение; сигурност на 
информационните системи;
б) мерки за сигурност, които се привеждат 
в действие в зависимост от вида и нивото на 
риска и заплахата.
(3) Собственикът/операторът на означената 
ЕКИ съгласува операторския план по ал. 1 в 
едномесечен срок от изготвянето му с минис­
търа на вътрешните работи и с председателя 
на Държавна агенция „Национална сигурност“.
(4) Съгласуваният операторски план по ал. 1 
се утвърждава от компетентния министър.
(5) Всеки собственик/оператор на означена 
ЕКИ в срок до една година въвежда в действие 
мерките на утвърдения операторски план по 
ал. 1 и ежегодно го актуализира.
(6) Операторският план по ал. 1 представлява 
класифицирана информация.
Чл. 6. (1) Всеки собственик/оператор на 
означена ЕКИ определя служител за връзка по 
сигурността, който е и точка за контакт между 
него и компетентния министър.